Eks-dommer: - Bale bør straffes for filming
Straffesparket endte i mål og en 2-0-ledelse til Tottenham, i en kamp London-laget til slutt tapte 5-2 mot erkerivalen Arsenal. To ganger tidligere hadde Arsenal-spillerne skreket på straffe uten å få det. På den tredje straffesituasjonen i kampen valgte dommer Mike Dean å blåse i Tottenhams favør. - Reprisene viser at Bale ikke ble tatt, men jeg vil ikke klandre Dean for å bli lurt. Se heller på hva som skjer med Bale og be om at FA innfører straff i etterkant for filming, skriver Poll i sin faste spalte i Daily Mail. Tror dommeren var i tvil Episoden skjedde etter en drøy halvtime i byderbyet. Bale ble nydelig spilt igjennom, og i duell med to Arsenal-spillere fikk han en fot på ballen før hjemmelagets keeper. Deretter gikk han i bakken. Poll tror dommeren var i tvil siden han ikke også viste ut Arsenals keeper. - Dersom det var en forseelse, burde det vært delt ut rødt kort til keeperen. Kanskje Dean var i tvil og lot ham være på banen, skriver han. Bestemmer selv Mannen som har dømt både Premier League - og VM-fotball mener regelboken ikke trenger å endres for at FA skal få straffet juksemakerne. - FA trenger heller ikke tillatelse fra FIFA, for det er opp til hver nasjons styrende organ å bestemme dette, mener Poll.
Tidligere toppdommer Graham Poll mener Tottenham-stjernen Gareth Bale (22) filmet seg til straffe søndag, men klandrer ikke dommeren for å ha latt seg lure.